**Rammer for Sportsligt Udvalg**

1. Formål:
	1. At sikre effektiv planlægning, koordinering og gennemførelse af sportslige aktiviteter i klubben
	2. At fremme udviklingen af klubbens spillere og trænere.
2. Ledelse:
	1. Udvalget består af mindst tre medlemmer, herunder en formand og mindst én repræsentant fra klubbens bestyrelse
	2. Sportslige ansvarlige deltager ved møderne, men har ikke beslutningskompetence
	3. Udvalget refererer til bestyrelsen.
	4. Udvalget mødes regelmæssigt, fx månedligt eller efter behov.
	5. Udvalget fastlægger en arbejdsfordeling
	6. Udvalget følger et årshjul
	7. Beslutninger træffes ved flertalsafgørelse blandt udvalgets medlemmer.
	8. Vigtige beslutninger kan kræve godkendelse fra klubbens bestyrelse, *jf. punkt 4-9.*
3. Ansvarsområder
	1. Strategiprojekt 2: *Udvikling af trænergruppen*
	2. Planlægning, koordinering og bestilling af turneringer, stævner, træningstider, materialer og faciliteter.
	3. AH-samarbejde, jf. rammer for AH-samarbejdet
	4. Planlægning og gennemførelse af Håndboldskole og Amager Cup
	5. Stævnestruktur
	6. Rekruttering og uddannelse af sportslige ansvarlige, årgangsansvarlige, trænere, ungtrænere og ledere.
	7. Indhentning af oplysninger på trænere/frivillige til brug for udarbejdelse af kontrakt og indhentning af børneattester
	8. Spillerudvikling og talentudvikling.
	9. Afholdelse af trænermøder
	10. Samarbejde med andre klubber og relevante organisationer.
	11. Øvrige opgaver
4. Kommunikation
	1. Udvalget kommunikerer løbende med sportslige ansvarlige, årgangsansvarlige, trænere, spillere, forældre og andre relevante parter omkring sportslige aktiviteter via digitale platforme som e-mail, sociale medier og klubwebsider.
5. Budget
	1. Udvalget udarbejder pr. 1. november forslag til budget til træneruddannelse, trænere, trænertøj, materialer, stævner, turnering og øvrige udgifter.
	2. Budgettet skal behandles af klubbens bestyrelse på det første bestyrelsesmøde i november.
	3. Udvalget overvåger det årlige budget og afrapporterer på udgifter til bestyrelsen kvartalsvist.
6. Trænerrekruttering
	1. Udvalget udarbejder pr. 1. november forslag til rammer for det kommende års rekruttering af sportslige ledere, årgangsansvarlige og trænere sammen med budget herfor
	2. Rammerne for rekruttering skal behandles af klubbens bestyrelse på det første bestyrelsesmøde i året.
7. Informationspligt
	1. Udvalgsformanden påser, at bestyrelsen er informeret om alle væsentlige forhold vedr. udvalget. Bestyrelsen informeres løbende om de væsentligste beslutninger, der træffes af udvalget.
	2. Udvalgsformanden påser, at arbejdet foregår indenfor rammerne af de vedtagne beslutninger truffet af bestyrelse eller generalforsamling og sørger for fornøden administrativ bistand til de af bestyrelsen nedsatte arbejdsopgaver eller arbejdsgrupper og koordinerer arbejdet mellem disse.
8. Disponeringsbegrænsninger
	1. Sportsligt udvalg kan afholde udgifter udover de budgetterede poster for op til 5000 kr. Udvalget orienterer bestyrelsen herom.
	2. Sportsligt udvalg kan derudover ikke afholde udgifter udover de budgetterede poster med mindre dette er godkendt af bestyrelsesformanden eller kasserer op til 25.000 kr.
	3. Sportsligt udvalg kan ikke omprioritere mellem budgetterede poster med mindre dette er godkendt af bestyrelsesformanden eller kasserer op til 25.000 kr.
	4. Sportsligt udvalg kan ikke underskrive kontrakter. Bestyrelsesformanden underskriver kontrakter.
	5. Bestyrelsen skal godkende større principielle beslutninger, herunder forslag til Grøn Tråd, Trænerhåndbog, standardkontrakter for trænere, rammer for trænerpåsætning og trænerroller, træningstider, stævnestruktur, klubsamarbejder, ansættelse af trænere, årgangsansvarlige og sportslig ledere, mv.
	6. Deltagere i AH styregruppen har mandat til at handle på foreningens vegne jf. ovenstående punkt a-e og punkt 3.
9. Løbende evaluering:
	1. Udvalget evaluerer løbende sine aktiviteter og resultater.
	2. Der afholdes årlige møder eller evalueringssamtaler med trænere for at vurdere udviklingen og identificere områder til forbedring.
10. Ændringer i rammer
	1. Ændringer i rammerne kan foretages af bestyrelsen til enhver tid, såfremt der opnås flertal herfor.
	2. Vedtaget af Amager SK’s bestyrelse, 25. maj 2024